SPVI แรลลี่ยาว! พุ่งอีก 8% “ออลไทม์ไฮ” รับอานิสงส์ช้อปดีมีคืน-ลุ้นกำไรปี 64 โตเด่น 39%
SPVI แรลลี่ยาว! พุ่งอีก 8% “ออลไทม์ไฮ” รับอานิสงส์ช้อปดีมีคืน-ลุ้นกำไรปี 64 โตเด่น 39% แตะ 102 ลบ. 
SPVI แรลลี่ยาว! พุ่งอีก 8% “ออลไทม์ไฮ” รับอานิสงส์ช้อปดีมีคืน-ลุ้นกำไรปี 64 โตเด่น 39% แตะ 102 ลบ.
14 ม.ค. 2565

ผู้สื่อข่าวรายงานว่า วันนี้(14 ม.ค.65) ราคาหุ้น บริษัท เอส พี วี ไอ จำกัด (มหาชน) หรือ SPVI ณ เวลา 10:36 อยู่ที่ระดับ 8.70 บาทบวก 0.65 บาท หรือ 8.07% ด้วยมูลค่าซื้อขาย 134.16 ล้านบาท โดยราคาหุ้นปรับตัวสูงสุดตั้งแต่เข้าตลาดเมื่อวันที่ 19 ธ.ค.2556

บล.โกลเบล็ก ระบุในบทวิเคราะห์(12 ม.ค.64) ว่า กลยุทธ์ลงทุนเน้นหุ้นได้ประโยชน์จากโครงการ ‘ช้อปดีมีคืน’ : COM7 SYNEX CPW SPVI SVOA JMART IT และน้ำมันดิบ WTI ปรับตัวขึ้นต่อเนื่อง PTTEP PTTGC IVL รวมทั้งชุดตรวจ ATK : SMD WINMED TM
บริษัทหลักทรัพย์ฟินันเซีย ไซรัส จำกัด (มหาชน) ระบุในบทวิเคราะห์ (8 พ.ย.64) ว่า SPVI สำหรับในไตรมาส 4/2564 ปีนี้มีความพิเศษมากกว่าปีก่อนคือ SPVI จะมีระยะเวลาขาย iPhone13 เพิ่มขึ้นกว่าเดิม 2 เดือน โดยเปิดขาย iPhone13 ไปแล้วตั้งแต่ต้นเดือน ต.ค. ที่ผ่านมา จากการสอบถามกับบริษัท ยอดขาย iPhone13 มีผลตอบรับดีตั้งแต่เปิดจองครั้งแรก แต่อาจมีปัญหาเรื่องการขาดแคลนชิพอยู่บ้าง โดยรวมผลประกอบการไตรมาส 4/2564 เทียบจากงวดเดียวกันของปีก่อน มีแนวโน้มเติบโตดี
ทั้งนี้ทางฝ่ายวิจัยจึงคาดกำไรทั้งปี 2564 ไว้ที่ 102 ล้านบาท เพิ่มขึ้น  39.60% จากงวดเดียวกันของปีก่อน และมี CAGR ปี 2564 – 2567 ที่ 20.10%
อีกทั้งด้วยกลยุทธ์ของบริษัทในระยะยาวที่เน้นเจาะตลาดกลุ่มนักศึกษาผ่านร้าน U Store และ A Store รวมถึงภาพรวมธุรกิจค้าปลีก IT ผลประกอบการยังได้รับแรงหนุนจากกระแส 5G และ Work From Home ทำให้แนวโน้มการเติบโตในระยะ 2 – 3 ปี ยังคงดี
บล.ซีจีเอส-ซีไอเอ็มบี ระบุในบทวิเคราะห์วันนี้(14 ม.ค.2565) ว่า SPVI ราคาหุ้นปรับตัวเพิ่มขึ้นเกิดสัญญาณฟื้นตัวทางเทคนิค พร้อมด้วยปริมาณการซื้อขายที่ เพิ่มขึ้นต่อเนื่อง หลังจากปรับตัวเพิ่มขึ้นทำจุดสูงสุดใหม่ต่อเนื่อง ทำให้แนวโน้มหลักยัง มีโอกาสปรับตัวเพิ่มขึ้นต่อเนื่อง
ด้าน MACD ปรับตัวเพิ่มขึ้นเหนือเส้นค่าเฉลี่ยแดนบวก เครื่องมือทางเทคนิคชี้วัดแนวโน้ม ขึ้นปรับตัวเพิ่มขึ้นเหนือแนวโน้มลง RSI ปรับตัวเพิ่มขึ้นเหนือระดับ 60
โดยแนะนำซื้อ SPVI โดยมีแนวรับที่ 8.05 บาท และ 7.90 บาท เพื่อคาดหวังการปรับตัวเพิ่มขึ้นไป ทดสอบแนวต้านที่ 8.70 และ 9.00 บาท เป็นจุดขายทำกำไร ส่วน STOP LOSS ถ้าราคาหุ้นปิดต่ำกว่า 7.50 บาท